AARHUS: To mænd på 18 år blev tirsdag aften udsat for et røveri i Viby.

Overfaldet skete ved HHX på Viemosevej klokken 18.20, da de to unge mænd sad på en bænk. Her blev de antastet af en gruppe drenge, som kom med med trusler mod den ene af de 18-årige mænd, som blev tvunget til at aflevere sin cigaretpakke. Derefter forsøgte en af drengene at få den anden til at udlevere sine høretelefoner og sin pung.

Da han nægtede, blev han skubbet ned i jorden og sparket i ansigtet to gange.

Det lykkedes herefter de to mænd at flygte fra stedet.